আমেরিকায় ছুটির মুডে ‘দীপবীর’!

ওয়েব ডেস্ক: ‘ধুরন্ধর’-এর (Dhurandhar) সাফল্যের পর ‘ডন ৩’ (Don 3) ঘিরে বিতর্কে জড়ালেও রণবীর সিং (Ranveer Singh) যে ব্যক্তিগত জীবনে পজিটিভ থাকতেই পছন্দ করেন, তা আবারও প্রমাণ হল। চারদিকে যখন ‘ডন ৩’ থেকে সরে যাওয়া নিয়ে গুঞ্জন, ঠিক তখনই অভিনেত্রী-স্ত্রী দীপিকা পাড়ুকোনকে (Deepika Padukone) সঙ্গে নিয়ে বিদেশে ছুটি কাটাতে উড়ে গিয়েছেন রণবীর।

নিউ ইয়ারে ইন্ডাস্ট্রির বড় অংশ যখন পার্টি মুডে, তখন একেবারে নিজেদের মতো করে উইন্টার হলিডে উপভোগ করছেন ‘দীপবীর’। আমেরিকায় ছুটির মাঝেই নিউ ইয়র্কে হাই-প্রোফাইল এনবিএ ম্যাচের দর্শকাসনে দেখা গেল তারকাদম্পতিকে। তবে ম্যাচের কোনও ছবি রণবীর বা দীপিকা নিজেরা সোশ্যাল মিডিয়ায় শেয়ার করেননি।

আরও পড়ুন: নায়কের হাতে ‘নায়ক’-এর স্বত্ত্ব! নতুন বছরে বড় চমক অনিল কাপুরের

বরং তাঁদের সঙ্গে তোলা ছবি ভাইরাল হয়েছে এক ভক্তের পোস্টে। ছবিতে দেখা যাচ্ছে, ম্যাডিসন স্কোয়ার গার্ডেনে ম্যাচের বিরতিতে গ্যালারিতেই ভক্তদের আবদার মেটাচ্ছেন রণবীর-দীপিকা। দু’জনের সঙ্গেই হাসিমুখে সেলফি তুলেছেন তাঁরা। নিউ ইয়র্কে তোলা সেই ছবিই সোশ্যাল মিডিয়ার হাত ধরে পৌঁছে গিয়েছে দেশজুড়ে। যদিও এই ভ্যাকেশনের ছবিতে তাঁদের একরত্তি মেয়ে দুয়াকে দেখা যায়নি।

View this post on Instagram

A post shared by Sumona Seth (@sumonaseth_)

তারকাদম্পতির সঙ্গে ছবি পোস্ট করে এক ভক্ত লেখেন, “যাঁরা আমাকে ব্যক্তিগতভাবে চেনেন, তাঁরা জানেন আমি জীবনে আমার পছন্দের দুই নায়িকাকে দেখতে চেয়েছিলাম—ঐশ্বর্য রাই বচ্চন ও দীপিকা পাড়ুকোন। গ্যালারিতে প্রথম দীপিকাকে দেখেই নিজের চোখকে বিশ্বাস করতে পারিনি।”

উল্লেখ্য, এখনও পর্যন্ত নিজেদের ভ্যাকেশনের কোনও ঝলকই সোশ্যাল মিডিয়ায় দেননি রণবীর বা দীপিকা। তবে ভক্তদের ক্যামেরার সৌজন্যেই এবার সামনে এল আমেরিকায় ‘দীপবীর’-এর ছুটির মুডের এক টুকরো ছবি।